burgasdotpro/wikipedia huggingface dataset:
Američania (USA)

Američania (iné názvy pozri nižšie; angl. Americans) môžu byť:
Názov.
Iné slovenské názvy Američanov sú: hovorovo: Amerikáni, Amerikánci, v slangu: Amíci [jedn. číslo Amík], Amici [jedn. číslo Amik], Amiovia [jedn. číslo Ami].
Obyvatelia USA.
V USA žijú ľudia rôznych národnostných, etnických aj rasových skupín; USA sú z tohto hľadiska jeden z najrôznorodejších štátov sveta. S výnimkou indiánskeho obyvateľstva všetci predkovia Američanov emigrovali z ostatných kontinentov (Afrika, Európa, Ázia). 
Z hľadiska rás sú v USA zastúpené všetky veľké ľudské rasy. Bielych bolo v roku 2010 podľa sčítania obyvateľstva 72,4 %, černochov bolo v roku 2010 12,6 %, Ázijcov je 4,8 %, Indiánov je 0,9 %, ľudí pacifického pôvodu 0,2 %, zvyšok ostatné obyvateľstvo (vrátane miešancov). Z iného hľadiska tvoria 16,5 % obyvateľstva Hispánci a Latinskoameričania, zvyšok tvorí ostatné obyvateľstvo.
Kultúra.
Americká kultúra sa väčšinou spája so západnou kultúrou, čím vzniká hlavný kultúrny prúd, ktorý však vychádza zo zvykov a tradícií prisťahovalcov zo severnej a západnej Európy. Niekedy sa tu ukážu aj zvyky a tradície z afrického svetadielu.
Diaspóra.
Niektorí ľudia amerického pôvodu žijú mimo USA. Odhaduje sa, že ich je tri až sedem miliónov a tvoria tzv. "americkú diaspóru".
Občania alebo štátni príslušníci USA.
V Spojených štátoch žijú ľudia rôzneho rasového a etnického pôvodu, preto kultúra a právo USA nestotožňujú štátnu príslušnosť (angl. nationality) s rasou alebo etnickým pôvodom, ale s občianstvom a prísahou trvalej vernosti.
Zdroje.
 - kapitola o občanoch a štátnych príslušníkoch
Schönbuch

Schönbuch je zalesnené územie prírodného významu severne od nemeckého mesta Tübingen a 25 km juhozápadne od mesta Stuttgart. Významnú časť územia tvorí "Prírodný park Schönbuch" (Naturpark Schönbuch), ktorý má rozlohu 156 km² a patrí k najdôležitejším prírodným oddychovým zónam v regióne Stuttgart.
15 km na juh od prírodného parku sa nachádza medzinárodné letisko Stuttgart. Roku 1972 sa prírodný areál Schönbuch stal prvým prírodným parkom spolkového štátu Bádensko-Württembersko. Roku 1977 bol v parku vytvorený geologický náučný chodník, ktorý oboznamuje návštevníkov so zaujímavou geologickou skladbou územia.
Pohár konfederácií FIFA 2013 – Finále

Finále Pohára konfederácií FIFA 2013 bol finálový zápas futbalového turnaja o víťaza Pohára konfederácií FIFA na rok 2013. Zápas sa hral 30. júna 2013 na štadióne Estádio do Maracanã v Brazília meste Rio de Janeiro medzi mužstvami Brazílie a Španielska.
Eutheria

Eutheria môže byť:
She Makes Me Go

„She Makes Me Go“ je skladba Iránsko-švédskeho speváka a producenta Arasha vydaný ako singel z jeho nadchádzajúceho štvrtého albumu zatiaľ bez názvu. Na tomto singli spolupracoval Arash so Seanom Paulom. Skladba bola vydaná dňa 17. septembra 2012 cez vydavateľstvo EMI Music Sweden.
Časti skladby sú prevzaté z hitu „Think About the Way“ z roku 1994 od eurodance hudobníka Ice MC. Spolu s Ice MC na tomto hite spolupracovala speváčka Alexia.
Zostava a personál.
Zdroj:
Hrad Hohenzollern

Hrad Hohenzollern je hrad nachádzajúci sa 50 kilometrov južne od nemeckého mesta Stuttgart. 
Hrad bol od postavenia v 11. storočí dedičným sídlom nemeckého šľachtického rodu Hohenzollernovcov, neskorších nemeckých cisárov. Hrad je situovaný na vrchole kopca Hohenzollern vo výške 855 metrov nad morom. Roku 1423 bol hrad po 10 mesačnom obliehaní úplne zničený. Na mieste pôvodného zámku bol v rokoch 1454 až 1461 postavený väčší a monumentálnejší hrad. V tejto podobe hrad pretrval až do konca 18. storočia, kedy sa zmenil na ruinu. Zo stredovekej podoby hradu sa do súčasnosti zachovala iba hradná kaplnka. Hrad bol znova prestavaný v rokoch 1846 až 1867 z iniciatívy pruského kráľa Fridricha Viliama IV. do vtedy módnej neogotickej podoby.
Hrad slúžil rodu Hohenzollernovcov ako ceremoniálne sídlo a pripomienka slávy a starobylosti rodu, ale nie na bývanie, preto zostal hrad až do roku 1945 neobývaný. V súčasnosti patrí hrad do zoznamu kultúrnych pamiatok Nemecka. Hrad je jednou z najznámejších a najnavštevovanejších turistických pamiatok spolkového štátu Bádenska-Württemberska. V hrade sa nachádza cisárska koruna nemeckých cisárov.
Klymenos (syn Presbóna)

Klymenos (, ) je v gréckej mytológii syn Presbóna, kráľ Orchomenu v Boiótii.
Klymenos prevzal kráľovské žezlo v Orchomene po kráľovi Orchomenovi, ktorý zomrel bezdetný. Klymenos sa potom stal otcom piatich synov, Ergina, Arrhóna, Stratia, Pylea a Azea.
Keď Klymena v Tébach počas slávností na počesť boha Poseidóna smrteľne zranil kameňom vozataj Menoikea Periéres, umierajúci Klymenos určil za nástupcu trónu svojho najstaršieho syna Ergina a poprosil ho, aby ho pomstil. Erginos nato spolu s bratmi vytiahol proti Tébam a keď ich porazil, vynútil si, aby im Tébania počas dvadsiatich rokov, každoročne odvádzali sto volov.
Táto daň by samotné Téby nevyčerpala, ale Tébanov urážalo spupné gesto, potvrdzujúce nadvládu Ergina. Od tejto dane i nadvlády Téby nakoniec oslobodil hrdina Hérakles.
Živorodé (Metatheria a Eutheria)

Živorodé (iné názvy: živorodé cicavce, živorodce, maternicovce; lat. "Theria" alebo staršie "Eutheria" v širšom zmysle) sú veľký taxón cicavcov. Ak má priradenú taxonomickú úroveň, tak sa v závislosti od autora najčastejšie hodnotí ako podtrieda alebo infralégia alebo nadkohorta.
Tento taxón zahŕňa:
Charakteristika.
Charakteristickým spoločným znakom je živorodosť, ide o skutočnosť, že celý vývoj embrya z vajca prebieha v tele matky. Tým je zárodok chránený ako pred predátormi, tak napríklad pred nízkou vonkajšou teplotou, pri ktorej by vývoj nemohol uspokojivo prebehnúť. Na druhej strane je živorodosť pre matku náročnejšia a obmedzuje počet potomkov. Živorodosť ako taká však nie je obmedzená len na cicavce a ich podtriedu živorodé, ale vyskytuje sa aj u iných živočíchov (niektoré plazy, ryby a iné) a v trochu odlišnom význame aj u rastlín.
Okrem živorodosti charakterizujú živorodé ešte ďalšie spoločné znaky, ktoré však môžu byť u niektorých druhov redukované.
Taxonómia.
Systém živorodých (Theria) sa líši v závislosti od autora a zdroja. Nasledujú príklady.
Vaughan et al. (2000).
Zaradenie v systéme cicavcov: Živorodce (Theria) sú podtrieda triedy cicavce (Mammalia).
Vnútorné delenie: &lt;br&gt;
podtrieda Theria:
McKenna and Bell (1997).
Zaradenie v systéme cicavcov:
Vnútorné delenie: &lt;br&gt;
nadkohorta Theria:
Luo et al. (2002).
Táto klasifikácia používa iba kladistický systém, t.j. nemá taxonomické úrovne.
Theria

Theria môže byť:
Cingulata

Cingulata je rad placentovcov zo skupiny slabozubce. Ich telo je kryté pancierom z kostených dosiek. Vyvinuli sa v Južnej Amerike, po spojení Južnej a Severnej Ameriky prenikli cez Panamskú šiju aj na sever, kde dodnes prežil druh pásavec deväťpásy ("Dasypus novemcinctus"). 
Systém.
rad Cingulata:
Umenie vojny

Umenie vojny (, pchin-jin Sūn Zǐ bīng fǎ) je staroveká čínska vojenská rozprava, ktorú vytvoril Sun-c’, vojenský generál, stratég a taktik. Text pozostáva z 13 kapitol, každá z nich je venovaná jednému aspektu vojenstva. Dielo malo vplyv na východné a západné vojenské myslenie, ale aj podnikateľské či právnické prostredie. 
Mnohí rozdielni vojvodcovia sa inšpirovali týmto dielom, ako napríklad Mao Ce-Tung, Vo Nguyen Giap, barón Antoine-Henri Jomini, generál Douglas MacArthur či lídri cisárskeho Japonska.
Myšlienky.
Sun-c’ pokladal vojnu za nevyhnutné zlo, ktorému sa treba všemožne vyhnúť. Vojna by sa mala vybojovať rýchlo, aby sa zamedzilo hospodárskym stratám.
Sun-c’ zdôrazňoval dôležitosť umiestnenia vo vojenskej stratégii. Rozhodnutie o umiestnení armády musí byť založené na objektívnych príčinách (fyzické prostredie) a na subjektívnych úsudkoch ostatných aktérov v prostredí.
Pilosa

Pilosa je skupina placentovcov, dnes žijúca iba v Amerike. Patrí do taxónu slabozubce.
Charakteristika.
Mravčiare sú bezzubé živočíchy, ktoré žijú na zemi alebo na stromoch a živia sa hmyzom. Leňochy sú bylinožravé živočíchy so zubami a krátkou tlamou.
Systém.
Pilosa:
Zinalrothorn

Zinalrothorn () je vrch v švajčiarskych Alpách. 
Je pomenovaný podľa dediny "Zinal", ktorá sa nachádza pri severnom úpätí vrchu, a nemeckého výrazu "Rothorn", ktorý znamená červený roh alebo červený štít. Vrchol Zinalrothonu bol prvýkrát dosiahnutý roku 1864.
Geografia.
Na západnom úpätí vrchu sa rozprestiera ľadovec Zinal, na severnom úpätí ľadovec Moming. V okolitých údoliach sa nachádzajú obce Täsch a Zermatt.
Dejiny výstupov.
Vrchol vrchu bol prvýkrát zdolaný 22. augusta 1864. Výstup na vrchol trval 8 hodín. Z hľadiska horolezeckej náročnosti patrí Zinalrothorn medzi vrchy s ľahko dostupným vrcholom.
Nomen dubium

Nomen dubium (latinsky „pochybné meno“; mn. č nomina dubia) v zoologickej nomenklatúre znamená, že daný vedecký názov nemôže byť s istotou pripísaný žiadnej taxonomickej skupine, pretože opis nepostačuje na identifikáciu alebo pretože pôvodný exemplár už neexistuje. V Medzinárodnom kóde botanickej nomenklatúry ani v Medzinárodným kóde pre nomenklatúru baktérií sa tento výraz nevyskytuje. 
V prípade, že ide o "nomen dubium", môže byť nemožné určiť, či daný exemplár do skupiny patrí alebo nie. To sa môže stať, ak sa pôvodný exemplár daného typu, t. j. holotyp, stratí alebo je zničený. Všetky nomenklatúrne kódy v takomto prípade umožňujú, aby bol vybraný nový typ, čiže neotyp. 
Meno sa tiež môže stať "nomen dubium", ak je jeho holotyp čiastkový alebo mu chýbajú vlastnosti pre jeho určenie. To sa stáva najmä u druhov známych iba z fosílnych nálezov. Aby bola zabezpečená stabilita názvov, aj v tomto prípade Medzinárodné pravidlá zoologickej nomenklatúry umožňujú vybrať neotyp. 
Napríklad krokodílovi podobný archosaurus "Parasuchus hislopi" pomenovaný Richardom Lydekkerom roku 1885 bol opísaný na základe časti ňufáku, čo však nepostačovalo na odlíšenie rodu "Parasuchus", od jeho blízkych príbuzných. Meno "Parasuchus hislopi" sa tak stalo "nomen dubium" a paleontológ Sankar Chatterjee navrhol nový typ pozostávajúci z kompletnej kostry. Medzinárodná komisia pre zoologickú nomenklatúru prípad zvážila a roku 2003 vyjadrila súhlas s nahradením pôvodného typu navrhnutým neotypom.
Nomen nudum

Nomen nudum (latinsky, "nahé meno", obvykle skrátené ako nom. nud. alebo nn a uvádzané za latinským názvom druhu alebo iného taxónu, zvyčajne v zátvorke) je označenie, ktoré upozorňuje na príčinu neplatnosti tohto pomenovania príslušného taxónu. Dôvodom neplatnosti v tomto prípade môže byť niekoľko možných okolností:
Kvalifikácia na Majstrovstvá Európy v basketbale žien 2007

Kvalifikácia na Majstrovstvá Európy v basketbale žien 2007 bola kvalifikácia pre účasť na Majstrovstvách Európy 2007 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 27 európskych štátov, ktoré súťažili o 11 miest na záverečný turnaj v piatich skupinách 1. fázy A divízie, za ktorou nasledovali 3 skupiny dodatkovej kvalifikácie a play-off. Nováčikmi kvalifikácie boli Island a Spojené kráľovstvo. Kvalifikácia prebiehala od 5. septembra 2006 do 21. septembra 2007. Víťazi play-off B divízie postúpili do A divízie kvalifikácie na ME 2009.
Priamy postup.
Priamo postúpili hostiteľská krajina a 4 najlepšie družstvá z ME 2005:
A divízia kvalifikácie.
Dodatková kvalifikácia.
Play-off dodatkovej kvalifikácie.
 Lanciano, tesne pred samotnými ME 2007
Play-out dodatkovej kvalifikácie.
 Lanciano, tesne pred samotnými ME 2007
Homs (mesto v Sýrii)

Homs (slovenský normovaný názov) alebo Hims (arab. "Hims"), historicky Emesa (gr."Ἔμεσα" - Emesa) je mesto v západnej Sýrii a hlavné mesto guvernorátu Homs. Nachádza sa na sever od Damasku a na juh od Halabu. Leží na rieke Orontes (Áris). Leží na jedinej prirodzenej ceste od pobrežia Stredozemného mora do vnútrozemia Sýrie. Mesto Tartus na pobreží leží na západ a Palmýra juhovýchodným smerom.
Je tretím najväčším sýrskym mestom po Halabe a Damasku. Väčšinu obyvateľov tvoria sunniti, žije tu ale aj alavitská a kresťanská menšina. Neďaleko od mesta sa nachádza lokalita svetového dedičstva UNESCO križiacky hrad Krak des Chevaliers.
Dejiny.
Homs bol dobytý moslimami v 7. storočí. Moslimské dynastie stredoveku súperili o nadvládu nad mestom pre jeho strategickú polohu v oblasti. Úpadok Homsu nastal počas vlády Osmanskej ríše a až v 19. storočí sa význam mesta opäť obnovil, tentoraz pre rozvoj priemyslu na spracovanie bavlny. Počas francúzskeho mandátu sa mesto stalo sídlom odboja a po získaní nezávislosti Sýrie zase sídlom odporu strany Baas voči prvým sýrskym vládam. Homs zohráva kľúčovú rolu aj v prebiehajúcej sýrskej občianskej vojne proti sýrskej vláde a od mája 2011 je postihnutý konfliktom.
Homs

Homs alebo Hims môže byť v Sýrii:
Homs môže byť aj:
Hims môže byť aj:
Majstrovstvá Európy v basketbale žien 2015

Majstrovstvá Európy v basketbale žien 2015 boli v poradí 35. majstrovstvá Európy v basketbale žien, ktoré organizuje Európska basketbalová federácia (FIBA Europe). Konali sa v siedmich mestách Maďarska a Rumunska: Budapešť, Šopron, Győr, Debrecín, Szombathely, Oradea a Temešvár od 11.28. júna 2015, za účasti rekordných 20 tímov. Počet účastníkov sa oproti predchádzajúcim turnajom zvýšil o 4. Titul získalo , ktoré vo finálovom zápase zvíťazilo nad . Pre Srbsko to bola vôbec prvá medaila z ME.
Tieto ME boli zároveň kvalifikáciou na Letné olympijské hry 2016 v Rio de Janeiro. Priamo sa kvalifikovalo iba víťazné družstvo. Ďalšie 4 družstvá sa postúpili na olympijskú kvalifikáciu.
Výber organizátora.
Zámer hostiť ME 2015 prejavilo pôvodne 6 krajín: Bielorusko spoločne s Litvou, Izrael, Maďarsko, Srbsko a Španielsko. Litva neskôr plán spoločnej kandidatúry odmietla. Oficiálnu kanditatúru podali iba Bielorusko a Maďarsko. V decembri 2011 FIBA Europe rozhodla udeliť organizáciu šampionátu Maďarsku, no v máji 2012 nakoniec udelila organizáciu aj dvom rumunským mestám Kluž a Oradea. Maďarsko je organizátorom európskeho šampionátu žien piatykrát, predtým hostilo toto podujatie rokoch 1950, 1964, 1983 a 1997; Rumunsko hostí po roku 1966 turnaj žien druhýkrát.
Nasadenie do výkonnostných košov.
Nasadenie do výkonnostných košov bolo uskutočnené podľa umiestnenia na predchádzajúcich ME a podľa výsledkov v kvalifikácii na tieto ME:
Pozn: Číslo v zátvorke udáva umiestnenie vo svetovom rebríčku FIBA k októbru 2014.
Franzobel

Franzobel, vlastným menom Franz Stefan Griebl (* 1. marec 1967, Vöcklabruck, Rakúsko) je rakúsky spisovateľ.
Život.
Narodil sa ako syn chemického robotníka. Absolvoval "Höhere Technische Lehranstalt" vo svojom rodnom meste. V rokoch 1986 – 1994 študoval vo Viedni germanistiku a dejepis. Štúdium ukončil diplomovou prácou o vizuálnej poézii. Od roku 1989 je na voľnej nohe. Žije vo Viedni, v Pichlwangu, v Buenos Airese a Orth an der Donau.
Klymenos (otec Eurydiky)

Klymenos (, ) je v gréckej mytológii otec Eurydiky, manželky pylského kráľa Nestora.
Klymenos je postavou z Homérovho eposu Odysea. Od Homéra vieme o ňom len toľko, že bol otcom Eurydiky, manželky pylského kráľa Nestora. Jeho dcéra Eurydika a jej manžel Nestor sa stali rodičmi Thrasyméda, účastníka trójskej vojny.
Podľa antického autora Apollodora z Atén sa však pylský kráľ Nestor oženil s Anaxibiou, dcérou Kratiea a splodil s ňou dcéry Peisidiku a Polykastu a synov Persea, Straticha, Aréta, Echefróna, Peisistrata, Antilocha a Thrasyméda.
Kvalifikácia na Majstrovstvá Európy v basketbale žien 2009

Kvalifikácia na Majstrovstvá Európy v basketbale žien 2009 bola kvalifikácia pre účasť na Majstrovstvách Európy 2009 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 30 európskych štátov, ktoré súťažili o 11 miest na záverečný turnaj v štyroch skupinách 1. fázy A divízie, za ktorou nasledovali 3 skupiny dodatkovej kvalifikácie. Nováčikom kvalifikácie bola Čierna Hora. Kvalifikácia prebiehala od 13. augusta 2008 do 9. septembra 2009. Víťazi play-off B divízie postúpili do A divízie kvalifikácie na ME 2011.
Priamy postup.
Priamo postúpili hostiteľská krajina a 4 najlepšie družstvá z ME 2005:
Nasadenie do košov.
Nasadenie do výkonnostných košov bolo uskutočnené podľa umiestnenia na predchádzajúcich ME a podľa výsledkov v minulej kvalifikácii:
Of Monsters and Men

Of Monsters and Men je päťčlenná anglicky spievajúca, indiefolková/popová skupina z Islandu, ktorá bola založená v roku 2010. Jej členmi sú speváčka/gitaristka Nanna Bryndís Hilmarsdóttir, spevák/gitarista Ragnar „Raggi“ Þórhallsson, gitarista Brynjar Leifsson, bubeník Arnar Rósenkranz Hilmarsson a basgitarista Kristján Páll Kristjánsson. V roku 2010 vyhrala skupina cenu Músíktilraunir. Debutový album skupiny, "My Head Is an Animal" (2011) dosiahol 1. miesto v rebríčkoch v Austrálii, Islande, Írsku a 6. miesto v rebríčku Billboard 200. Hlavný singel z albumu, „Little Talks“ získal medzinárodný úspech a dostal sa do prvej desiatky vo väčšine krajín Európy.
Hrabáče

Hrabáče (iné názvy: hrabáčotvaré; mimo taxonómie: africké mrav(en)čiare, zemné prasatá; ) je rad cicavcov. Je zastúpený jedinou čeľaďou hrabáčovité (). Napriek tomu, že existuje veľa fosílnych druhov, dodnes prežil iba jediný druh – hrabáč takaru ("Orycteropus afer").
Hrabáče sa vyvinuli v Afrike v ranom miocéne a neskôr sa rozšírili do Eurázie. Väčšina rozmanitých druhov vyhynula na konci pliocénu.
Charakteristika.
Pre hrabáče a hrabáčovité sú špecifické niektoré anatomické charakteristiky:
Systematika.
Systematika podľa Lehmann 2009 (a Pickford 2019) vyzerá nasledovne:
rad hrabáče (Tubulidentata) – jediná čeľaď hrabáčovité (Orycteropodidae):
Staršie niektorí autori do Tubulidentata (resp. čeľade Orycteropodidae) zahŕňali aj niektoré z nasledujúcich vyhynutých rodov: "Archaeorycteropus", "Palaeorycteropus", "Leptomanis", "Plesiorycteropus", "Scotaeops" (dnes súčasť rodu "Stegotherium"), "Kelba", "Herodotius" a "Chambius".
Affinis

Affinis resp. ak ide o druh, tak aj species affinis (skratky: aff., affin. resp. pre druh aj sp. affin.) je v biologickej taxonomickej terminológii, označenie rodu alebo druhu, ktorý je príbuzný s ale nie je identický s rodom alebo druhom, ktorého meno je uvedené.
Príkladom môže byť slimačia ulita vedená ako "Lucapina" aff. "aegis". To znamená, že táto ulita sa trochu podobá na ulitu druhu "Lucapina aegis", ale predpokladá sa, že nejde o totožný druh ale jeho blízky príbuzný druh, pravdepodobne druh, ktorý ešte nie je pomenovaný.
Tyler Farrar

Tyler Farrar (* 2. jún 1984, Wenatchee, Washington, USA) je americký profesionálny cestný cyklista, ktorá v súčasnosti preteká za UCI ProTeam Garmin-Sharp. Medzi jeho hlavné víťazstvá patrí 1. miesto v pretekoch Tour de l'Eurometropole a jednodňové preteky Vattenfall Cyclassics v rokoch 2009 a 2010. V Grand tours vyhral Farrar šesť individuálnych etáp a takisto asistoval pri dvoch víťazstvách v časovke tímov.
Šachtičky

Šachtičky je lyžiarske stredisko pri Banskej Bystrici, v katastrálnom území obcí Selce a Špania Dolina, na úbočiach kopca Panský diel. K dispozícii je 10,5 km zjazdových tratí a 4 vleky. Na severnom úpätí sa nachádza športové centrum nazývané "Šachtička" alebo "Šachtičky", ktoré ponúka napríklad ubytovanie, reštauráciu, jazdu na koni, detské ihrisko a vyhliadkovú vežu. V stredisku sa nachádza aj "Hotel Šachtička". Hranica katastrov Selce a Špania Dolina prechádza priamo cez budovy strediska.
Prístup.
Jediná asfaltová prístupová cesta je smerom od mestskej časti Sásová, v dĺžke 5,5 km. Ďalšie prístupy sú možné turistickými trasami zo všetkých strán, najvýznamnejšie sú z Donovalov, Sásovej a Španej Doliny.
Monotypickosť

Monotypickosť môže byť:
Hrabáč

Hrabáč môže byť:
Hamá (mesto v Sýrii)

Hamá (arab. - Hamá) je mesto v stredozápadnej Sýrii a hlavné mesto guvernorátu Hamá. Nachádza sa na sever od Damasku a na juh od Halabu. Leží na rieke Orontes (Áris). Oddávna ju využívalo na zavlažovanie a ako ochladzovací systém. Mesto Homs leží na juh.
Je piatym najväčším sýrskym mestom po Halabe, Damasku, Homse a Al-Ládikíjy. Je známe svojimi 17 norias (kolesovými čerpadlami). Kedysi boli využívané na zavlažovanie, dnes už nemajú praktický význam.
Dejiny.
V druhom tisícročí pred Kr. bola strediskom Chetitov. V Biblii sa často spomína ako "Hamath", severná hranica kmeňov Izraela. V roku 638 ju obsadili Arabi. Križiaci držali mesto istú dobu (od 1108), ale v r. 1188 ju dobyl sultán Saladin. Na začiatku 16. storočia sa mesta zmocnili Osmani. V roku 1947 sa stala súčasťou nezávislej Sýrie.
V posledných desaťročiach je mesto známe ako centrum opozície proti strane Baas. Do mesta viackrát vtrhla sýrska armáda, počnúc moslimského povstania roku 1964, stalo sa miestom krviprelievania počas moslimského povstania v Sýrii v apríli 1981 a najmä v roku 1982, kedy bolo zabitých asi 20-tisíc ľudí v hamskom masakri. Mesto bolo frontovým územím aj v sýrskej občianskej vojne v rokoch 2011 a 2012.
Hamá

Hamá môže byť v Sýrii:
Frisch

Frisch je priezvisko, pozri Frisch (priezvisko), napr.:
Kvalifikácia na Majstrovstvá Európy v basketbale žien 2011

Kvalifikácia na Majstrovstvá Európy v basketbale žien 2011 bola kvalifikácia pre účasť na Majstrovstvách Európy 2011 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 27 európskych štátov, ktoré súťažili o 9 miest na záverečný turnaj v štyroch skupinách 1. fázy A divízie, za ktorou nasledovali 2 skupiny dodatkovej kvalifikácie a play-off. Kvalifikácia prebiehala od 1. augusta 2010 do 15. jún 2011. Pôvodne mali víťazi play-off B divízie postúpiť do A divízie kvalifikácie na ME 2013, ale FIBA Europe neskôr zmenila kvalifikačný systém a vznikla iba jediná kvalifikácia.
Priamy postup.
Priamo postúpili hostiteľská krajina a 6 účastníkov ME 2010:
Nasadenie do výkonnostných košov.
Nasadenie do výkonnostných košov bolo uskutočnené podľa umiestnenia na predchádzajúcich ME a podľa výsledkov v minulej kvalifikácii:
A divízia kvalifikácie.
Dodatková kvalifikácia.
Play-off.
 Šopron
 Taranto
Jačmeň siaty

Jačmeň siaty alebo zastarano Jačmeň obyčajný (lat. "Hordeum vulgare") je kultúrny diploidný (n=14) druh jačmeňa, pod ktorý patria všetky kultúrne druhy jačmeňov.
Morhotronic

Morhotronic bola slovenská eurodance skupina pôsobiaca v rokoch 1992 až 1998. Jej zakladateľom bol Stano Šimor a bola distribuovaná vydavateľstvom Škvrna Records. Názov skupiny vznikol od odvodenia skupiny Technotronic – „tronic“ a slovenskej literátury od Sama Chalupku – „Morho“! 
Biografia.
Prvý vydaný singel „Macejko“ z roku 1992, bol najpredávanejší tanečný singel v Česku a Slovensku za rok 1993 a 1994. V skladbe sa vyskytol aj známy raper Skinny Dee, taktiež táto skladba bola akýmsi hlavným „spúštačom“ diskotékovej tančenej vlny v polovici deväťdesiatych rokov na území Česka a Slovenska. Pre veľkú popularitu sa začali vyrábať aj audiokazety výhradne len s touto skladbou kde sa na strane A vyskytovala rádio verzia skladby a na strane B megamix. Skladba sa taktiež objavila aj na komplácii "Single Collection" z roku 1994.
V roku 1996 bol vydaný prvý album "Trouble World", obsahoval najznámejšie skladby ako „Say Yeah“ alebo skladbu „Move Your Body“ ktorá sa stala najpredávanejšou českou skladbou v Rakúsku.
Druhý album "Revolution" bol vydaný pod vydavateľstvom Popron Music v roku 1998. Najpopulárnejšou skladbou tohto albumu bol hit „So Romantic“ ktorý sa držal až 19 týždňov v rebríčkoch česko-slovenských tanečných hitparád. Ďalej album obsahoval skladby ako „Faster Baby Faster“ alebo „Inside My Soul“ ktoré mali podobný sample ako známa nemecká tanečná skupina Sequential One.
Po 6 rokoch pôsobenia skupina ukončila spontánne svoju činnosť kedy Stano odišiel do Beneluxu a taktiež ďalším dôvodom bol aj upadajúci trend tanečnej scény v Česku a Slovensku.
Genroku

Genroku (1688 - 1704) je obdobie japonskej histórie charakterizované intenzívnym hospodárskym rozvojom a kultúrnym rozmachom. Obdobie Genroku, ktoré trvalo od roku 1688 do 1704 je považované za zlatý vek obdobia Edo. Nevídaný hospodársky rozvoj a kultúrny rozmach v tomto období umožnilo predtým vyše 100 rokov mieru a nerušenej ekonomickej aktivity, ktoré nasledovali po zjednotení Japonska roku 1603.
Genroku je charakterizované rozmachom umení a staviteľstva, vizuálnych foriem umenia, rozvojom divadla a bohatou vydavateľskou činnosťou.
Rusínska národná republika Lemkov

Rusínska národná republika Lemkov (lem. "Ruska Narodna Respublika Lemkiv"; iné názvy: Lemko-rusínska republika, Lemkovská republika, Lemkovská rusínska republika) bol malý haličský štát, vytvorený Lemkami dňa 5. decembra 1918 po rozpade Rakúsko-Uhorska, kedy sa 500 delegátov zo 130 lemkovských obcí zišlo vo Florynke a uznieslo na založení výkonnej rady.
O podobnom, ale proukrajinskom, štáte Lemkov pozri Komańczianska republika (november 1918 – 23. január 1919).
Dejiny.
Hlavným cieľom výkonnej rady bolo zjednotiť Rusínov, žijúcich na oboch stranách Karpát do štátu, ktorý by sa mohol pripojiť k demokratickému Rusku, čo sa zakrátko ukázalo ako neuskutočniteľné pre dôsledky októbrovej revolúcie a následné vypuknutie ruskej občianskej vojny.
Vedúcimi postavami lemkovského hnutia sa stali Dr. Jarosław Kaczmarczyk, Dr. Aleksander Cichański a kňaz Mychajło Jurczakewycz. Neboli však určené jednoznačné ciele hnutia - jedni sa chceli pripojiť k Rusku, iní k Ukrajine, iní k Česko-Slovensku (tento variant podporoval najmä Hrihorij Žatkovič, ktorý už predtým pomohol k ČSR pripojiť Podkarpatskú Rus) a takisto sa objavila požiadavka ponechať republiku samostatnú, ale s iným hlavným mestom (napr. Prešov alebo Užhorod). Situácia sa zakrátko skomplikovala po vypuknutí poľsko-ukrajinskej vojny a obsadení Ukrajinskej národnej republiky. Od konca januára 1919 sa v Lemko-Rusínsku konali manifestácie za zjednotenie s Rusínmi v ČSR, Józef Piłsudski sa však nemienil územia Lemkov vzdať a Česko-Slovensko nemalo veľký záujem o ich ovládnutie.
Zánik.
V marci 1919 boli poprední predstavitelia republiky (medzi nimi aj Jurczakiewycz a Kaczmarczyk) uväznení. Súd v Novom Saczi ich síce oslobodil, napriek tomu snaha o udržanie stability republiky skončila neúspechom. Osud republiky bol definitívne spečatený uzavretím saintgermainskej zmluvy, ktorá pridelila Halič (vrátane Lemko-rusínskej republiky) Poľsku.
Braunauer Zeitgeschichte-Tage

Braunauer Zeitgeschichte-Tage (doslova: "Braunauské dni súčasných dejín") je séria konferencii založená organizáciou pre dejiny, ktorá sa koná od roku 1992 v Braunau am Inn. Andreas Maislinger, zakladateľ rakúskej zahraničnej služby, vedie tuto vedeckú udalosť.
Minulosť.
Andreas Maislinger, Innsbrucký politológ narodený v blízkosti Braunau am Inn, sa od roku 1987 pokúšal presvedčiť mesto Braunau am Inn o nápade organizovať raz do roka konferenciu o tamojších udalostiach. Frankfurtsky režisér dokumentárnych filmov Alfred Jungraithmayr bol jeden s jeho prvých priaznivcov. 
Regionálne hlavné témy od roku 2004.
Po konferenciách o minulosti, odpore v diktatúrach a iných témach dejín sa organizácia pre dejiny pokúša od roku 2004 zlepšiť spoluprácu medzi oblasťou Innu a neďalekým Bavorskom.
V roku 2004 sa konala konferencia, v ktorej bola reč o cezhraničnej doprave v blízkosti Salzachu a Innu v rokoch 1933 až 1938. Rozprávalo sa o rozsiahlych témach takisto ako aj o každodennom živote obyčajných ľudí z tohto regiónu.
V roku 2005 sa diskutovalo o dejinách Braunauskeho parlamentu z roku 1705.
V roku 2006 išlo o Johana Philipa Palma, ktorý bol v roku 1806 na rozkaz Napoleona popravený v Braunau am Inn. 
2007 sa diskutovalo o známom vedcovi a diplomatovi Egonovi Ranshofen-Wertheimerovi. Rodina Trappovcov dostala vyznamenanie (Egon Ranshofen-Werthemeier vyznamenanie). 
Roku 2008 sa z dôvodu majstrovstiev Európy vo futbale rozprávalo o fascinácii futbalom. 
2009 Josef Ratzenböck, bývalý guvernér, a germanista Hans Göttler rozprávali o svojom detstve.
We Are Young

„We Are Young“ je skladba americkej indie rockovej skupiny Fun z jej druhého štúdiového albumu "Some Nights". Skladba bola vydaná ako hlavný singel z albumu dňa 20. septembra 2011. Po hudobnej stránke je skladba „We Are Young“ hymnou, ktorá obsahuje prvky indie popu, alternatívneho rocku a power popu. Skladba dostala prevažne pozitívne hodnotenia od hudobných kritikov, a to hlavne vďaka záznamom, že skladba je prelomovou pre žáner indie a tiež vďaka jej chytľavosti. „We Are Young“ dosiahla celosvetový komerčný úspech a dosiahla 1. miesta v rebríčkoch niekoľkých krajín.
Videoklip k skladbe bol režírovaný Markom Klasfeldom v David Sukonick Concert Hall v Los Angeles. Skladba vyhrala cenu Grammy za pieseň roka počas Grammy Awards 2013, kde bola takisto nominovaná v kategóriách Nahrávka roka a najlepší popový výkon dua alebo skupiny.
Kompozícia.
Skladba „We Are Young“ je power balada, ktorá kombinuje žánre indie pop, alternatívny rock a power pop. Skladba je zložená v tónine F-dur, a drží sa tempa 116 úderov za minútu, pričom počas refrénu sa znižuje na 92 úderov za minútu. Skladba má od prvého refrénu pomalý hip-hopový groove a je vo svojej celistvosti v bežnom takte.
Friš

Friš je priezvisko, pozri Friš (priezvisko), napr.:
Doležal

Doležal je české a slovenské priezvisko. Na Slovensku je najčastejšie v Bratislave, Handlovej a Žiline.
František Doležal

František Doležal môže byť:
Jiří Doležal

Jiří Doležal môže byť:
Josef Doležal

Josef Doležal môže byť:
Michal Doležal

Michal Doležal môže byť:
Tristo básní dynastie Tchang

Tristo básní dynastie Tchang (Three Hundred Tang Poems) je básnická antológia najlepších a najznámejších básní od čínskych básnikov z obdobia dynastie Tchang. Antológia vznikla roku 1763 z dôvodu prehľadnosti a lepšej orientácie v tom najlepšom, čo v literatúre za dynastie Tchang vzniklo, keďže celkový počet básní, ktoré vznikli počas obdobia dynastie Tchang je vyše 40 tisíc. 
Básne boli do antológie vyberané podľa výchovného a estetického kritéria a podľa obľúbenosti námetov a autorov. Antológia sa ihneď po vydaní stala veľmi populárnou a obľúbenou medzi všetkými vrstvami obyvateľstva. Na školách sa ju žiaci učili memorovať naspamäť a pri ich čítaní sa oboznamovali z pravidlami kompozície a básnickej štylistiky. Antológia obsahuje diela od všetkých významných literátov obdobia akými boli Wang Wej, Tu Fu, Li Po, Chan Jü. 
Prvý úplný preklad antológie do európskeho jazyka (angličtiny) sa uskutočnil roku 1929 a vyšiel pod názvom "Nefritová hora". Od roku 1929 do súčasnosti sa len v anglickom jazyku vydal preklad diela vo vyše desiatich edíciách.
Pavel Bartoš

Pavel Bartoš môže byť:
Jiří Anderle

Jiří Anderle môže byť:
Karel Anderle

Karel Anderle môže byť:
Zoltán Balog

Zoltán Balog môže byť:
Šu-ťing

Šu-ťing (iné názvy: Kniha listín, Kniha dokumentov, Kniha histórie; po čínsky 书经 - pchin-jin: Shūjīng - slov. prepis: Šu-ťing) je jedna z piatich kníh, ktoré spoločne vytvárajú základ literárneho kanonického komplexu konfucianizmu.
Kniha obsahuje kompiláciu výrokov a ponaučení významných postáv čínskej minulosti, okrem toho zaznamenáva a opisuje významné historické udalosti čínskej histórie, čím je kniha významná ako mimoriadny zdroj informácii pre bádateľov čínskych dejín staroveku.
Kniha listín pozostáva z 58 kapitol, tematicky rozdelených do nových a starých listín, toto rozdelenie však nezodpovedá skutočnému obdobiu vzniku a starobe jednotlivých častí knihy, pretože podľa posledných vedeckých výskumov bola časť starých listín napísaná v 4. až 3. pred Kr. a časť nových listín dokonca už v 11. pred Kr., čím sa jedná o najstaršiu ukážku čínskeho písomníctva čínskej histórie.
Balogh

Balogh je priezvisko, pozri Balogh (priezvisko), napr.:
Undercover

Undercover je britská dance skupina založená v roku 1991, známa hlavne vďaka hitu „Baker Street“ z roku 1992, ktorý je coververziou rovnomenného hitu amerického speváka Gerryho Raffetyho z roku 1978. Skladba dosiahla v septembri 1992 2. miesto v rebríčku UK Singles Chart.
Li-ťi

Li-ťi (iné názvy: Li-ťing, Kniha obradov, Kniha zvykov, Zápisky o obradoch, Zápisy o rítoch; po čínsky "Li-ťi" alebo "Li-ťing") je jedna z piatich kanonických kníh, ktoré spoločne vytvárajú základ kanonického filozofického komplexu konfucianizmu. Kniha hovorí o normách správania, konania a správneho vedenia tradičných čínskych náboženských obradov, ktorých správne vykonávanie vzdelancami je podľa čínskeho svetonázoru potrebné na udržiavanie stability a harmónie v štáte a vo svete.
Konfuciánske klasické texty, ako je Li-ťi, mali obrovský vplyv na formovanie tradičného čínskeho myslenia a svetonázoru. Kniha sa podobne ako ďalšie klasické texty nevyhla zničeniu počas vlády prvého čínskeho cisára Š’-chuang-tiho, ale po jeho smrti a rozpade štátu Čchin bola opätovne z pamäti spísaná vzdelancami, ktorý prežili Š’-chuang-tiho prenasledovanie. Znalosť knihy rituálov bola medzi rokmi 1313 až 1915 povinná na úspešné zloženie štátnych cisárskych skúšok, ktoré otvárali mladým adeptom dvere do dôležitých štátnych funkcií.
Základným obsahom práce sú nariadenia a pokyny, ako správne vykonávať staroveké náboženské rituály Li.
Csaba Balogh

Csaba Balogh môže byť:
István Balogh

István Balogh môže byť:
Majstrovstvá sveta v americkom futbale žien 2010

Majstrovstvá sveta v americkom futbale žien 2010 boli 1. Majstrovstvá sveta v americkom futbale žien, ktoré organizuje Medzinárodná federácia amerického futbalu (IFAF). Konali sa od 27. júna3. júla 2010 v Štokholme, vo Švédsku, za účasti 6 tímov. Všetky zápasy sa hrali na štadióne Zinkensdamms IP. Družstvo USA na turnaji zvíťazilo jednoznačne, keď vyhralo všetky zápasy bez inkasovania jediného bodu.
Švédsko získalo právo hostiť 1. MS na kongrese IFAF v Ohio v júli 2009. Iba 8 mesiacov predtým sa uskutočnil vôbec prvý medzinárodný zápas žien medzi Švédskom a Fínskom.
János Balogh

János Balogh môže byť:
László Balogh

László Balogh môže byť:
Maximálna vzletová hmotnosť

Maximálna vzletová hmotnosť je v letectve definovaná ako maximálna hmotnosť lietadla, pri ktorej je schopné uskutočniť let. Obyčajne je tvorená súčtom hmotností prázdneho lietadla s prevádzkovými náplňami, posádky, nákladu a paliva. Vzletová hmotnosť sa zvyčajne udáva v kilogramoch alebo v librách. V počiatkoch letectva bola táto hmotnosť obmedzená iba výkonmi lietadiel. Avšak v súčasnosti je maximálna vzletová hmotnosť obmedzená leteckými predpismi ako maximálna hmotnosť, pri ktorej lietadlo spĺňa požiadavky na bezpečný let definované predpisom pre určenú kategóriu lietadiel.
Historicky najvyššiu maximálnu vzletovú hmotnosť malo transportné lietadlo Antonov An-225 – pôvodne 600, po rekonštrukcii 640 ton.
Miklós Balogh

Miklós Balogh môže byť:
Tibor Balogh

Tibor Balogh môže byť:
Tibor Balog

Tibor Balog môže byť:
Meng-c’ (kniha)

Meng-c’ alebo Mencius alebo Menciovo dielo (, ) je filozofické dielo, ktoré spolu s ďalšími tromi dielami vytvára literárny komplex konfucianizmu zvaný Štyri knihy, ktorý je zas súčasťou väčšieho literárneho celku Deväť klasických kníh.
Charakteristika.
Kniha obsahuje kompiláciu výrokov a rozhovorov filozofa Meng-c’ (Mencia) so svojimi žiakmi. V porovnaní s dielami, ktorých autorstvo je pripisované Konfuciovi má kniha odlišnú vnútornú štruktúru. Výroky a rozhovory Mencia v diele sú rozsahovo dlhé, rozvláčne a majú skôr charakter dlhých dialógov, opisov a vykazujú charakteristiky plnohodnotného prozaického diela.
Na druhej strane Konfuciovo vyjadrovanie zvykne byť kratšie a výstižnejšie, často zložené iba z krátkych jednotlivých výrokov s hlbším významom v rozsahu jednej vety.
Filozofia.
Filozofia obsiahnutá v diele nadväzuje na Konfuciove učenie, ale v určitých záveroch sa od neho líši. Mencius tvrdí, že každý človek sa rodí s vrodeným zmyslom pre dobro a spravodlivosť. Podľa Mencia je človek od svojej prirodzenej podstaty morálna bytosť. Prirodzený sklon k dobru a spravodlivostí u človeka je však oslabovaný negatívnym vplyvom vonkajšieho sveta a skorumpovanej štátnej moci a nedostatkom pozitívneho morálneho príkladu počas vývoja konkrétneho človeka a spoločnosti. Hlavnou snahou človeka podľa Mencia by mal byť návrat k prirodzenej podstate každého človeka, teda k dobru a spravodlivosti. V rámci tejto ideológie Mencius v prípade, že panovník krajiny vládne kruto a nestará sa o verejný záujem ospravedlňuje zvrhnutie a odstránenie takéhoto panovníka silou ľudu. Mencius nezavrhuje monarchiu,odmieta však kráľovskú tyraniu.
SQ Music

SQ Music bolo hudobné vydavateľstvo, ktoré založil slovenský textár, scenárista, režisér, producent a novinár Daniel Mikletič, pôsobilo medzi rokmi 1993 - 2004. Počas svojho pôsobenia vydalo albumy viacerým interpretom, napr. Senzus, Salco, Hudba z Marsu, Ingola, Ďuro Černý, Karol Malý, Eugen Šváb, Peter a Júlia Hečkovci, Ivan Krajíček, Oldo Hlaváček, Duo Haligali.
Rozhovory

Rozhovory môže byť:
Rozpravy

Rozpravy môže byť:
Hovory

Hovory môže byť:
Analektá

Analektá môžu byť:
Number 1

„Number 1“ je skladba anglického grime hudobníka Tinchy Strydera a s vokálmi od rappera Dappyho zo skupiny N-Dubz. Skladbu napísali Dappy, James Lavelle a Fraser T Smith. Skladba bola vydaná ako singel z druhého štúdiového albumu "Catch 22" dňa 20. apríla 2009.
Videoklip režíroval Emil Nava a produkoval ho Ben Pugh.
Kniha histórie

Kniha histórie môže byť:
Kniha básní

Kniha básní môže byť:
Kabaddi na Ázijských halových hrách

Kabaddi na Ázijských halových hrách je turnaj v halovom kabaddi, ktorý sa koná v rámci multišportového podujatia Ázijských halových hier (alebo "Ázijských halových a bojových hier"). Do programu hier bol turnaj prvýkrát zaradený na 2. Ázijských halových hrách 2007 v Macau, vtedy len v mužskej kategórii. Turnaj v kabaddi sa odvtedy koná pravidelne. Ženský turnaj bol do hier zaradený na 4. Ázijských halových hrách 2013. Na všetkých turnajoch zvíťazili družstvá Indie, ktoré zvíťazili vo všetkých svojich zápasoch.
Meng-c’

Meng-c’ alebo Mencius môže byť:
Jukija Araširo

Jukija Araširo (* 22. september 1984, Išigaki, Okinawa, Japonsko) je japonský cestný cyklista, ktorý preteká pre francúzsky kontinentálny tím Team Europcar. V roku 2005 sa stal Araširo národným majstrom v časovke a cestnej cyklistike a takisto v rokoch 2007 a 2013 vyhral Národné majstrovstvá Japonska v cestnej cyklistike.
V roku 2009 bol vybraný svojím tímom na pretekanie v Tour de France. Ukončením Giro d'Italia 2010 sa Araširo stal prvým Japoncom, ktorý ukončil dve súťaže Grand tour. Svoje tretie pôsobenie na Tour de France v roku 2012 ukončil na celkovom 84. mieste, čím sa stal najvyššie umiestneným Japoncom všetkých čias. Takisto získal v 4. etape cenu za najaktívnejšieho jazdca.
Čchun-čchiou

Čchun-čchiou (iné názvy: Jar a jeseň, Jari a jesene, Od jari do jesene) môže byť:
Jüe-fu

Jüe-fu môže byť:
Whistleblower

Whistleblower alebo whistle-blower alebo whistle blower môže byť donášač a pod., pozri whistle-blower
Whistleblower môže byť aj:
The Whistleblower môže byt dráma USA z roku 2010, pozri The Whistleblower (film z roku 2010)
The Whistle-Blower môže byť film Spojeného kráľovstva z roku 2001, pozri The Whistle-Blower (film z roku 2001)
The Whistle Blower môže byť film Spojeného kráľovstva z roku 1986, pozri The Whistle Blower (film z roku 1986)
Out the Blue (Sub Focus)

„Out the Blue“ je druhý singel anglického drum and bassového interpreta Sub Focusa, ktorý bude vydaný z jeho nadchádzajúceho albumu. Skladba obsahuje vokály anglickej speváčky-skladateľky Alice Gold. Videoklip k skladbe bol vydaný na YouTube dňa 2. apríla 2012 s celkovou dĺžkou 3 minút a 28 sekúnd.
Čung-jung

Čung-jung (, ; iné názvy: Cesta stredu, O princípe stredu, Doktrína stredu, Náuka o strede, Učenie o strede) je jedna z tzv. Štyroch kníh konfucianizmu, vydaných filozofom menom Ču Si v roku 1190. Podľa Ču Siho je autorom textu Konfuciov vnuk.
Podľa textu je dodržiavanie „čung-jung“ (v preklade: doktrína stredu, učenie o strede, náuka o strede, moderácia, priamosť v konaní, objektivita, úprimnosť, čestnosť, pravdovravnosť, náležitosť, rovnováha, neprítomnosť predsudkov) hlavnou témou konfuciánskeho myslenia. Človek sa má držať stredu za každých okolností; také správanie zodpovedá zákonom prírody. Napríklad priateľ by nemal byť ani príliš blízky ani príliš ďaleký a človek by nemal byť ani príliš smutný ani príliš veselý.
Cesta stredu

Cesta stredu môže byť:
Učenie o strede

Učenie o strede alebo doktrína stredu alebo náuka o strede môže byť:
Braxatoris

Braxatoris je priezvisko, pozri Braxatoris (priezvisko), napr.:
Lies (skladba)

„Lies“ je skladba britského DJa a producenta Burnsa, ktorá bola v Spojenom kráľovstve vydaná dňa 14. septembra 2012 na stiahnutie na iTunes. Skladbu napísali Keir Gist, Alonzo Jackson, Taura Stinson, Laura Welsh, Matthew Burns a De'Andre Griffin. Skladba dosiahla 32. miesto v britskom rebríčku UK Singles Chart.
Hudobné video.
Videoklip k skladbe „Lies“ bol nahraný na Burnsov účet Vevo dňa 23. júla 2012, s celkovou dĺžkou 3 minúty a 24 sekúnd. Druhý videoklip pre remix Otta Knowsa bol nahraný na jeho účet Vevo dňa 26. novembra 2012.
Máhir al-Buhajrí

Máhir al-Buhajrí (, egyptská výslovnosť [määhir il-bihéri], anglický prepis podľa egyptskej výslovnosti "Maher El-Beheiry") bol od 1. júla 2012 do 1.júla 2013 predseda Ústavného súdu Egypta. Začiatkom júla 2013 ho niektoré zdroje omylom uvádzali ako nového dočasného prezidenta Egypta. V skutočnosti sa prezidentom stal Adlí Mahmúd Mansúr.
Burns

Matthew James Burns (* 31. október 1985, Stafford, Spojené kráľovstvo), viac známy ako Burns, je anglický elektronický DJ, spevák, skladateľ a hudobný producent.
Henri Ernest Baillon

Henri Ernest Baillon (* 30. november 1827 Calais – † 19. jún 1895, Paríž) bol francúzsky botanik a lekár. Má v Medzinárodnom registri mien rastlín skratku Baill..
Životopis.
Vyštudoval v Paríži medicínu a od roku 1863 vyučoval na univerzite lekársky prírodopis. Neskôr sa stal profesorom hygieny a prírodopisu na École centrale des arts et manufactures.
Bol členom Légion d'honneur, Société botanique de France, Royal Society a rumunskej akadémie.
Allendeho ulica

Allendeho ulica je:
Fragmenthea

Fragmenthea je tretím posledným demo albumom inštrumentálno-metalovej skupiny Abstract, ktorý bol vydaný v roku 2000.
Album bol nahraný v štúdiu Exponent (Hlohovec) v päť člennej zostave skupiny: Peter "Lego" Lengsfeld (sprievodná gitara), Pavol Gáblik (sólová gitara), Tomáš "Julo" Balon (basová gitara), Miloš "Milosh" Fábry (klávesy) a Peter Gáblik (bicie), ktorý nahradil na mieste bubeníka Ľuda Balogha. Album obsahoval 10 skladieb pojatých opäť v duchu čisto atmosférického inštrumentálneho metalu, ktoré už boli oproti predchádzajúcim dvom demám nahrané na CD nosiči. Pôvodne sa malo CD stať prvým oficiálnym albumom kapely, ale aj napriek zmluve bolo nakoniec CD vydané len v malom počte (200 kusov) a v limitovanej edícii ako promo pre médiá a fanúšikov. Aj napriek tomu boli však ohlasy verejnosti a médií pozitívne a Abstract si tak posilnil svoju pozíciu v slovenskom a českom undergrounde.
Zaujímavosti z albumu.
Napriek tomu, že mal album "Fragmenthea" dobrý ohlas u verejnosti aj recenzentov v médiách, nepodarilo sa preň zabezpečiť vydavateľa. A to aj napriek tomu, že s propagáciou albumu pomáhal kapele aj Jarda Bezruč z IN DEED HELL. K samotnému riadnemu vydaniu albumu došlo až o 5 rokov neskôr po ponuke od vydavateľstva Dawnart records. Podmienkou bolo natočenie videoklipu a bonusovej skladby. Kapele ju podarilo splniť a v roku 2005 došlo k oficiálnemu znovu vydaniu tohoto albumu doplnenému o bonusy pod záštitou tohto vydavateľstva.
Borovského ulica

Borovského ulica môže byť:
Best FM

Rádio Best FM je súkromná komerčná rozhlasová stanica, ktorá vysiela z Bratislavy.
Multiregionálne rádio, pôvodne pod názvom Rádio Best začalo vysielať v decembri 2007 a v januári 2012 sa pretransformátovalo na Best FM. V súčasnosti vysiela na 16 frekvenciách, online na webe a na satelite Thor 6 (0.8°W)najväčšie hity 60. až 90. rokov a aktuálne spravodajstvo. Do roku 2017 vysielalo v polhodinových blokoch okrem spravodajstva aj dopravný servis. Vysielacia štruktúra obsahovala tiež moderované ranné bloky, večerné relácie, publicistiku a reláciu o politike. Od 1. mája 2024 znova začalo rádio ponúkať ranné a poobednajšie moderované vysielanie a správy naživo spolu s dopravným servisom. Počúvanosť rádia je 1,3% (4Q 2023+1Q 2024) čím je deviatou najpočúvanejšou rozhlasovou stanicou.
Vysielače.
Pokrytie signálom FM rádia Best FM je približne 30% Slovenska, okrem toho vysiela rádio aj online a na satelite Thor 6 (0.8°W).
"* Plánovaný vysielač"
Václav Doležal

Václav Doležal môže byť:
Auguste Prosper Daguillon

Auguste Prosper Daguillon (* 6. júl 1862, Paríž, Francúzsko – † 17. júl 1908, Paríž) bol francúzsky botanik. Má v Medzinárodnom registri mien rastlín skratku Daguillon.
Životopis.
Jeho otec bol štátny úradník. Študoval v Paríži a získal bakalársky titul v roku 1879. Bol prijatý na École polytechnique aj na École normale supérieure. Absolvoval v roku 1883 a v roku 1884, docentom sa stal v roku 1885. Jeho dizertačná práca (1890) sa zameriava na morfologický výskum na listoch ihličnanov. Oženil sa v roku 1892 a mal päť detí.
Učil na školách vo Vanves (1884), Bordeaux (1885), Vanves (1886), Paríži (1890). V roku 1894 začal vyučovať na fakulte v Paríži ako asistent (1894), odborný asistent (1900) a potom ako pomocný profesor (1905). Stal sa viceprezidentom Société botanique de France. Je autorom mnohých učebníc.
Symmetry

Symmetry je prvé oficiálne mini CD skupiny Abstract, ktoré vzniklo v roku 2002 na podnet malého vydavateľstva FeedBack Productions. Nahrávalo sa opätovne v hlohovskom nahrávacom štúdiu Exponent v 5-člennej zostave známej už z demo albumu "Fragmenthea" – Peter "Lego" Lengsfeld (sprievodná gitara), Pavol Gáblik (sólová gitara), Tomáš "Julo" Balon (basová gitara), Miloš "Milosh" Fábry (klávesy) a Peter Gáblik (bicie). Album sa už vyznačoval profesionálne spracovaným obalom, bookletom a potlačou samotného CD. Obsahoval 4 skladby inštrumentálnej metalovej hudby a jeho prvých 100 kusov navyše obsahovalo orientálne ladenú skladbu „Alladin“.
Tidal Wave

„Tidal Wave“ je tretí singel anglického drum and bassového hudobníka Sub Focusa, ktorý bude vydaný z jeho nadchádzajúceho druhého štúdiového albumu. Skladba obsahuje vokály speváčky Catherine Pockson zo skupiny Alpines. Skladba dosiahla 12. miesto v britskom rebríčku UK Singles Chart a 4. miesto v rebríčku UK Dance Chart.
Hudobné video.
Videoklip k skladbe „Tidal Wave“ bol prvákrít vydaný na YouTube dňa 10. októbra 2012 s celkovou dĺžkou 3 minút a 52 sekúnd. Bol natočený na skalnatom pobreží (podobnom ako na grafike obalu singla) a je v ňom skupina Alpines.
Pavel Uhorskai

Pavel Uhorskai (* 2. marec 1919, Tomášovce† 5. október 2010, Lučenec) bol slovenský evanjelický kňaz a generálny biskup Evanjelickej cirkvi augsburského vyznania na Slovensku.
Život.
Narodil sa 2. marca 1919 v rodine roľníka v Tomášovciach (okres Lučenec). Študoval na Slovenskej evanjelickej teologickej fakulte v Bratislave. Po jej skončení nastúpil ako kaplán v Uhrovci. Neskôr pôsobil aj v Bardejove, Prešove, Štrbe, Veľkej, Poprade, Ružomberku a Martine. Po vykonaní kňazskej skúšky roku 1945, nastúpil do funkcie zborového farára v Háji.
Roku 1951 bol zaistený Štátnou bezpečnosťou kvôli údajnej protištátnej činnosti. Následne mu súd vymeral trest vo výške 34 mesiacov väzenia, ktoré si odpykával vo väzniciach v Leopoldove, Ilave a Bratislave. Jeho majetok prepadol štátu a dostal aj peňažnú pokutu. V roku 1953 po Stalinovej smrti prepustený na základe amnestie. Naďalej mal však zákaz vykonávať kňazské povolanie, pracoval teda ako drevorubač, neskôr robotník a skladník v Lučenci. V roku 1979 odišiel do dôchodku a žil v Tomášovciach.
V roku 1990 bol Pavel Uhorskai zvolený za generálneho biskupa evanjelickej cirkvi augsburského vyznania na Slovensku. V nasledujúcich rokoch sa stal prvým predsedom Ekumenickej rady cirkví na Slovensku. V roku 1994 odišiel do dôchodku. Zomrel 5. októbra 2010 vo veku 91 rokov v Tomášovciach.
Stuart O'Grady

Stuart O'Grady OAM (* 6. august 1973, Adelaide, Austrália), prezývaný Stuey, je austrálsky profesionálny cestný cyklista v tíme Orica-GreenEDGE, ktorý začínal v dráhovej cyklistike. Spoločne s Graeme Brownom vyhral zlatú medailu na Letných olympijských hrách 2004 v disciplíne Madison. O'Grady tiež vyhral preteky Paríž-Roubaix v roku 2007.
V roku 2005 bol inštitútom Australian Institute of Sport menovaný za "Best of the Best".
Kévin Reza

Kévin Reza (* 18. máj 1988, Versailles, Francúzsko) je francúzsky profesionálny cestný cyklista, ktorý preteká za kontinentálny tím UCI Team Europcar.
Najlepšie výsledky.
Tour de la Martinique
Rokosovského ulica

Rokosovského ulica je zaniknutá ulica v Bratislave, v mestskej časti Petržalka, v miestnej časti Lúky.
Vznikla v roku 1978 pri výstavbe petržalského panelákového sídliska. Bola nepresne pomenovaná podľa sovietskeho maršala Konstantina Konstantinoviča Rokossovského (1896 – 1968). Zanikla 1. apríla 1991, keď bola rozdelená na Brančskú a Smolenickú ulicu.
Skrytá hmota

Skrytá hmota (iné názvy: nežiarivá hmota, temná hmota, tmavá hmota) môže byť: